Robert Zandvliet
Robert Zandvliet (Terbant, 1970) is in Nederlânske keunstskilder fan hjoeddeiske keunst; hy eksposearret yn binnen- en bûtenlân.

Libben en wurk 
Fan 1987 oant 1992 folge Zandvliet in oplieding oan de Kristlike Akadeemje foar Byldzjende Keunsten yn Kampen (it lettere ArtEZ Art & Design Zwolle) en fan 1992 oant 1994 oan De Ateliers yn Amsterdam. Hy wûn yn 1994 de Prix de Rome: fan dat stuit ôf eksposearret er geregeldwei yn binnen- en bûtenlân.

Healwei de jierren 90 wie Zandvliet dwaande mei it ôfbyldzjen fan deistige dingen lykas hierspjelden, in telefyzje of in fototastel. Nei 1996 konsintrearre er him op it skilderjen fan lânskippen, ûnder oare autodiken fan boppe ôf sjoen. Dy lânskippen binne wol abstrakt en hawwe faak gjin hoarizon. Zandvliet brûkt temperaferve, nei't er âlde Italjaanske fresko's yn temperaferve skildere bestudearre hie. By it wurkjen mei temperaferve kin net oerskildere wurde meidat tempera sa trochsichtich is dat ûnderlizzende lagen te sjen bliuwe.

Wurk yn iepenbiere kolleksjes (in kar)
 Dordrechts Museum, Doardt
 Frysk Museum, Ljouwert
 Kunstmuseum Den Haag
 Museum Belvédère, It Oranjewâld
 Museum van Hedendaagse Kunst Antwerpen, Antwerpen
 Museum De Pont, Tilburch
 Ryksmuseum Amsterdam, Amsterdam
 Stadsgalerij Heerlen, Heerlen
 Stedelijk Museum, Amsterdam

Prizen 
 Winner fan de Prix de Rome Skilderjen (1994)
 Charlotte Köhler Priis (1998)
 Wolvecamppriis (2004)

Literatuer 
 Stage of Being, 2018. Tekst: Hanneke de Man, Layout: Mart Warmerdam, Redaksje: Bernhard Knaus Fine Art, Frankfurt,  Publisist: 99Uitgevers, Amsterdam, Ingelsk, Dútsk, 32 siden yn kleur, 31 x 23 sm, hardcover, leporello

Keppelingen om utens 
 Keunstnersportret fan Robert Zandvliet, in fideo troch Museum De Pont
 Bernhard Knaus Fine Art, Frankfurt (D)
 Galerie Knoell, Basel (CH)
 Galerie Onrust, Amsterdam (NL)
 Galerie Peter Blum, New York (USA)

Nederlânsk keunstskilder
Frysk keunstskilder
Nederlânsk persoan fan Frysk komôf
Persoan berne yn Terbant
Persoan berne yn 1970